Diari Oficial de la Generalitat Valenciana


Sumari del DOGV 7793, del 30-05-2016 (2016/3349)

RESOLUCIÓ de 9 de maig de 2016, de la Conselleria d'Educació, Investigació, Cultura i Esport, per la qual s'accepta la donació de l'obra Retrat de María Luisa Pallarés Martínez al Museu de Belles Arts de València.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3349


Data del document
:   09-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 9 de maig de 2016, de la Conselleria d'Educació, Investigació, Cultura i Esport, per la qual s'accepta la donació de l'obra Retrat de María Luisa Pallarés Martínez al Museu de Belles Arts de València. [2016/3349]  
Vista l'oferta de donació de l'obra Retrat de María Luisa Pallarés Martínez al Museu de Belles Arts de València que va presentar, en data 24 de febrer de 2012, Luis Duce Pallarés, en nom de la propietària de l'obra.  
Vist l'informe emés pel tècnic d'art valencià, David Gimilio Sanz, en data 9 de juny de 2015, de valoració artística i d'interés per al Museu, i l'emés el 10 de març de 2016, pel mateix tècnic, de valoració econòmica de l'obra.  
Vist l'acord del Patronat del Museu, de data 17 de setembre de 2014, pel qual s'accepta l'obra.  
Vista l'acta de recepció de l'obra, de data 30 d'octubre de 2014, per mitjà de la qual la llavors directora del Museu recepciona de conformitat l'obra objecte de donació.  
Vista la declaració responsable de María Luisa Pallarés Martínez, que acredita la propietat de l'obra i que aquesta es troba lliure de càrregues o altres gravàmens.  
Fent ús de les competències que m'atorga l'article 43.5 de la Llei 14/2003, de Patrimoni de la Generalitat Valenciana, i de les atribucions conferides per mitjà de la Llei 5/1983, de 30 de desembre, del Consell, i atenent el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 155/2015, de 18 de setembre, del Consell, resolc:  
  
Primer  
Acceptar l'oferta de donació de l'obra Retrat de María Luisa Pallarés Martínez que efectua María Luisa Pallarés Martínez com a propietària.  
  
Segon  
Que l'obra donada passe a formar part del patrimoni cultural valencià i quede depositada en el Museu de Belles Arts de València per a la seua exhibició pública.  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar, potestativament, recurs de reposició o es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació.  
  
València, 9 de maig de 2016.- El conseller d'Educació, Investigació, Cultura i Esport: Vicent Marzà Ibáñez.